Document ID: 31995R1820

ΚΑΝΟΝΙΣΜΟΣ (ΕΚ) αριθ. 1820/95 ΤΗΣ ΕΠΙΤΡΟΠΗΣ της 26ης Ιουλίου 1995 για τροποποίηση, αφενός μεν, του κανονισμού (ΕΟΚ) αριθ. 2257/92 περί λεπτομερών κανόνων εφαρμογής του ειδικού καθεστώτος για τον εφοδιασμό σε ορισμένα φυτικά έλαια της Μαδέρας και για καθορισμό του προβλεπόμενου ισοζυγίου εφοδιασμού και, αφετέρου, του κανονισμού (ΕΚ) αριθ. 2883/94 για τον καθορισμό του ισοζυγίου προβλέψεων εφοδιασμού των Καναρίων Νήσων σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα στις Αζόρες και στη Μαδέρα (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 10,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε τελευταία από τον κανονισμό (ΕΚ) αριθ. 3290/94, και ιδίως το άρθρο 3 παράγραφος 4,
Εκτιμώντας:
ότι σε εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92, ο κανονισμός (ΕΟΚ) αριθ. 2257/92 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2405/94 (5) έχει καθορίσει, για την περίοδο 1994/95, το ισοζύγιο προβλέψεων εφοδιασμού σε ορισμένα φυτικά έλαια για τις Αζόρες και για τη Μαδέρα 7 ότι πρέπει, συνεπώς, να καθοριστεί το ισοζύγιο προβλέψεων εφοδιασμού για την περίοδο εμπορίας 1995/96 7 ότι, σε εφαρμογή των διατάξεων του άρθρου 2 του κανονισμού (ΕΟΚ) αριθ. 1601/92, ο κανονισμός (ΕΚ) αριθ. 2883/94 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 1688/95 (7) έχει καθορίσει, για την περίοδο 1994/95, το ισοζύγιο προβλέψεων εφοδιασμού σε ορισμένα φυτικά έλαια για τις Καναρίους Νήσους 7 ότι πρέπει, συνεπώς, να καθοριστεί το ισοζύγιο προβλέψεων εφοδιασμού για την περίοδο εμπορίας 1995/96 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΟΚ) αριθ. 2257/92 αντικαθίσταται από το ακόλουθο κείμενο:
«1. Οι ποσότητες του προβλεπόμενου ισοζυγίου εφοδιασμού για τη Μαδέρα, για την περίοδο εμπορίας 1995/96, που επωφελούνται των απαλλαγών των δασμών κατά την εισαγωγή, που προέρχονται από τρίτες χώρες ή της κοινοτικής ενισχύσεως εφοδιασμού, είναι οι ακόλουθες:
ΘΕΣΗ ΠΗΝΑΚΑ
Άρθρο 2 Το παράρτημα VIII του κανονισμού (ΕΚ) αριθ. 2883/94 αντικαθίσταται από το παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1995.

Labels: 3
18
17
5